Legal Document

Category: 248

Text:
1. ΝΟΜΟΘΕΤ. ΔΙΑΤΑΓΜΑ υπ’ αριθ. 4366 της 16/16 Σεπτ. 1964 (ΦΕΚ Α΄ 158) Περί ιδρύσεως Ελληνικής Τραπέζης Βιομηχανικής Αναπτύξεως. Τροποποιηθέν δια του Ν.Δ. 4486/1965 (κατωτ. αριθ. 3) και Α.Ν. 266 της 20/23 Ιαν. 1968 (ΦΕΚ Α΄ 13) κατηργήθη μετά των τροποποιήσεων αυτού δια του άρθρ. 6 Ν.Δ. 1369/1973 (κατωτ. αριθ. 5) πλην των παρατιθεμένων κατωτέρω πρώτου εδαφίου της παρ. 3 του άρθρ. 7, της παρ. 2 του άρθρ. 10 και του άρθρ. 11. Άρθρον 7 3.Επί συμβάσεων, συμβολαιογραφικών εγγράφων και καταστατικών συναπτομένων υπό επιχειρήσεων εις ας μετέχει η Ε.Τ.Β.Α. δεν έχουν εφαρμογήν αι διατάξεις του Ν.Δ. 3026/1954, ως εκάστοτε ισχύουν, τα δε συμβολαιογραφικά δικαιώματα δεν δύνανται να υπερβούν το ποσόν των δραχ. 5.000, επίσης δε τα πάσης φύσεως δικαιώματα εμμίσθων ή αμίσθων υποθηκοφυλάκων δια την μεταγραφήν τοιούτων συμβολαίων, ή τα δικαιώματα δια την υπέρ της Ε.Τ.Β.Α. εγγραφήν υποθήκης, προσημειώσεως ή κατασχέσεως δεν δύνανται να υπερβούν το ποσόν των δραχ. 3.000. Άρθρον 10 2.Επί αναγκαστικής εκτελέσεως κινητών και ακινήτων πραγμάτων, αποτελούντων αντικείμενον ενεχύρου ή υποθήκης υπέρ του Ο.Χ.Ο.Α. εις ασφάλειαν οιασδήποτε σχέσεως, εφαρμόζονται αι διατάξεις του άρθρ. 9, παρ. 3 του Ν.Δ. 1038/1949, κυρωθέντος δια του Ν.Δ. 1198/1949, ως συνεπληρώθη δια του άρθρ. 1 του Ν.Δ. 2688/1953. Εις περίπτωσιν αναγκαστικής εκτελέσεως τοιούτων πραγμάτων επισπευδομένης υπό οιουδήποτε τρίτου, και αυτού του Δημοσίου, η εκποίησις δέον επί ποινή ακυρότητος, ην όμως μόνον η Ε.Τ.Β.Α., δύναται να επικαλεσθή, να ενεργήται πάντοτε εκπλειστηριαζομένων των πραγμάτων ως ενός συνόλου εκτός εάν η Ε.Τ.Β.Α. συναινέση δι’ εγγράφου δηλώσεως εις την μερικήν ή κεχωρισμένην εκποίησιν. Επί συνολικής εκπλειστηριάσεως, προς κατάρτισιν του πίνακος κατατάξεως εφαρμόζονται αναλόγως αι διατάξεις του άρθρ. 23 του Ν.Δ. 3562/1956. Άρθρ.11.-Τα της ασφαλίσεως του προσωπικού της Ε.Τ.Β.Α. θέλουσι ρυθμισθή δια Β.Δ/τος εκδιδομένου προτάσει των Υπουργών Βιομηχανίας και Εργασίας, μετά γνώμην του Διοικητικού Συμβουλίου αυτής.